ময়মনসিংহ ধর্মপ্রদেশ
ময়মনসিংহ ধর্মপ্রদেশ (লাতিন: Dioecesis Mymensinghensis) বাংলাদেশের ময়মনসিংহ জেলা শহরে অবস্থিত একটি ক্যাথলিক ধর্মপ্রদেশ। এটি ঢাকা মহাধর্মপ্রদেশের অধীনস্থ। বিশপ পনেন পল কুবি, সিএসসি, ডিডি হলেন ময়মনসিংহ ধর্মপ্রদেশ প্রধান। এই ধর্মপ্রদেশের বেশিরভাগ লোকই মান্দি (গারো) সম্প্রদায়ের। বিশপও মান্দি (গারো) আদিবাসী। মোট ৭৬,০৪৭ ক্যাথলিক এবং ৬,৬৬৫ প্রটেস্ট্যান্ট খ্রিস্টান এখানে বসবাস করে। তাঁদের অধিকাংশই গ্রামাঞ্চলে কৃষিকাজ ও দিনমজুরীর মাধ্যমে জীবিকা নির্বাহ করে এবং অনেকেই শহরে বাস করে অভিবাসী শ্রমিক হিসাবে। মান্দি (গারো) মহিলারা বিউটি পার্লার পেশায় খুব দক্ষ। তবে ধীরে হলেও মান্দিরা এখন সরকারী ও বেসরকারী সংস্থাগুলোতে উচ্চ পর্যায়েও দায়িত্ব পালন করছেন। সংখ্যায় কম হলেও মান্দি লেখক, সাহিত্যিক, গীতিকার ও সুরকারের লেখা কবিতা, গান, গল্প বেশ প্রশংসা অর্জন করেছে।